cyanic-selkie/wikianc huggingface dataset:
ख़ाकी (2004 फ़िल्म)
सार
अनंत अपनी टीम साथ चंदनगढ़ पहुंचता ही है कि पुलिस को महालक्षमी (एश्वर्या राय) नाम से एक स्कूल टीचर की ओर से उसके स्कूल संपदा में कुछ संदिग्ध गतिविधियों के खुलासे की खबर मिलती है। अनंत और उसकी टीम को स्थानीय पुलिस के साथ जांच में आतंकियों के कमरे से शव बरामद होते हैं। जब कमरे में छापेमारी जारी ही रहती है तभी फोन की रिंग बज उठती है, लेकिन अनंत सभी को फोन रिसीवर उठाने से पहले सावधानी से सुनिश्चित करता है जिसके परिणाम में उन्हें रिसीवर से जुड़े विस्फोटक का पता चलता है, उसे हटाकर फोन रिसीव करने पर कोई जवाब नहीं मिलता। अनंत का विश्वास पुख्ता होता हैं कि कोई ऐसा गिरोह है जिन्हें उनके प्रत्येक गतिविधियों और इस अभियान की जानकारी प्राप्त है, जिसमें उन्हें तत्काल योजना में बदलाव लेने का फैसला करना पड़ता है।
पुलिस स्टेशन में वापसी दौरान अनंत से मिलने अंसारी की मां (तनुजा) यह फरियाद लेकर आती हैं कि उसे बीच राह में न मारकर सीधे अदालत ले जाए और सही न्याय कराए। अनंत उसे आश्वस्त कराता है उसे उसके बेटे से जरूर मिलवायेगा। वहीं आंग्रे की ओर से अनंत को अंजान काॅल मिलती है, लेकिन वह पहचान नहीं पाता और काॅल ट्रेस करने की कोशिश भी नाकाम रहती है। पर तभी उसी लाईन पर उसकी पत्नी और बेटी की आवाज सुनाई पड़ती हैं। अनंत फौरन घर को फोन काॅल लगाता हैं लेकिन स्थिति सामान्य पाकर समझ जाता है कि आंग्रे ने महज उसे डराने के लिए रिकाॅर्डिंग टेप का इस्तेमाल किया था।
अनंत अपनी टीम में महालक्षमी को साथ लेकर मुंबई को रवाना ही होते हैं कि हाईवे पर लगी लंबे जाम पर उनको रुकना पड़ता है। इस जाम से परे निकलकर एक कच्चे रास्ते द्वारा चलते ही है कि उनका सामना पशु-मेले के तौर पर भारी भीड़ का सामना होता हैं। रास्ते से मवेशियों और लोगों को हटाते हुए अनंत को तभी आंग्रे का फोन आता हैं जोकि कि उसी के आस-पास होने का एहसास कराता हैं। पर अनंत उसे खोज ही लेता है और अश्विन के साथ पीछा करता हैं। शेखर वर्मा, जिप्सी से उतर अंसारी की बड़ी वैन पर चढ़ जाता है ताकि दोनों ओर से सुरक्षा की जा सके। आंग्रे मेले में जबरदस्त भगदड़ मचाकर अनंत के पकड़ से बच जाता हैं।
जैसे ही अनंत अपनी टीम के साथ आगे बढ़ता है कि शेखर को एहसास होता है कि वैन के देखरेख की हड़बड़ी में जीप असुरक्षित रह गई थी। जीप रोककर शेखर फौरन गाड़ी नीचे झांकता है और तब उसे विस्फोटक दिखाई पड़ता है। फिर वह सभी को पीछे हटने को कहते हुए भागता ही हैं कि जीप धमाके से धवस्त हो जाती है लेकिन उसके जबरदस्त धक्के से वैन की इंजन पर बुरा असर पड़ता है।
फिर तब टीम को पुलिस वैन नजर आती है, पर जिसे वो अपनी सहयोग टीम मान रही थी असल में वे आंग्रे के हत्यारे साबित होते हैं। चंद मिनटों में भारी गोलीबारी चलती है और जवाबी बचाव में अनंत की टीम के सारे गोली-कारतूस कम पड़ जाते हैं। वहीं आंग्रे के आदमी पुलिस के हवलदार ड्राइवर को फेंक अंसारी को रिहा करने को कहते हैं। शेखर को और कोई विकल्प समझ न आने पर अंसारी को खींच बाहर करने की चेष्टा ही करता कि अनंत उसकी राह रोकता हैं। और तब दोनों के बीच तकरार मचती हैं, जिसमें शेखर के अनुसार उसके प्रमुख अनंत एक महत्वहीन पुलिसकर्मी हैं जो सबकी जीवन की उपेक्षा कर अपने नैतिक आदर्शों को बचाने का ही पक्ष लेगा।
बहस को उलझते देख अंततः अनंत और अश्विन अपनी पिस्तौलें शेखर पर तान देते हैं लेकिन तब अंसारी बिफरते हुए कह देता है कि यहां आतंकवादी उसकी रिहाई के लिए नहीं बल्कि मारने आए हैं।
उसके मुताबिक वह तो महज चंदनगढ़ का साधारण डाॅक्टर है जो ईमानदारी से अपने पेशे और परिवार के बीच सामंजस्य बिठाए था। उन्हीं दिनों दंगा पीड़ितों की इलाज के दौरान भास्कर जोशी नाम के पत्रकार से मुलाकात होती है जिसे पता है कि इस साम्प्रदायिक दंगों का असल जिम्मेवार विधायक देवधर ही है जो अपने खिलाफ खड़े इन सामाजिक कार्यकर्ता को मार अपने जुर्म छिपाना चाहता हैं। भास्कर इसी पुख्ता सबूत की तैयारी में डाॅक्टर अंसारी के पास आता है क्योंकि जिन मृतकों की वह जांच कर रहा है उसका निष्कर्ष देवधर के विरोध ही जाएगा। अंसारी वह रिपोर्ट भास्कर को सौंपता है लेकिन उसके प्रकाशित होने के पहले ही भास्कर घातक हमले में मारा जाता है और फोन पर देवधर की फाइल देने की धमकियाँ दी जाती है। अंसारी फाइल देने से इंकार करता है और नतीजतन दंगाई और भ्रष्ट पुलिस की मिलीभगत से उसका घर तबाह करने साथ समूचे परिवार को भी मार दिया जाता है और झूठे सबूतों की बिना पर आतंकवादी घोषित किया जाता हैं।
इसी बीच, आंग्रे और उसके आदमी घर अंदर पहुँचकर अनंत और बाकियों पर बंदूक तान ही देते हैं सिवाय शेखर और अश्विन के जो अंधेरे का लाभ उठाकर फौरन अंसारी को घर पीछे के वेयरहाऊस में छिप जाते हैं। जब तक आंग्रे के आदमी घर की तलाशी करते, आंग्रे अनंत से उसके हाथों बेज़्जती का बदला लेने के तरीके बताता हैं क्योंकि उसके मुताबिक अनंत को अपनी जान से ज्यादा अपने कर्तव्य और आदर्शों की ही परवाह हैं। वहीं आंग्रे के आदमी घर की छानबीन करते हूए वेयरहाऊस पहुँचते हैं। आंग्रे उनके साथ प्रवेश ही कर पाता कि वहां रखे ज्वलनशील गैस से भरे सिलिण्डरों पर बाहर खड़ा अश्विन उस पर गोली दाग एक जानलेवा धमाका करता है जिससे कुछ गुण्डे मारे जाते हैं। इस अफरातफरी में टीम पुलिस वैन पर जल्द सवार होकर भागती ही हैं कि आंग्रे की चलाई गोली से अंसारी बुरी तरह घायल होता है। तभी अनंत को नायडू से अंसारी को गोली लगने की खबर पुछा जाता हैं। अनंत समझ जाता है कि नायडू भी एक भ्रष्ट पुलिसकर्मी हैं जो देवधर का काम करता हैं और अनंत की हर गतिविधियों की जानकारी आंग्रे को देता हैं।
अनंत अपनी टीम के साथ घायल अंसारी को स्थानीय अस्पताल में भरती कराते हैं, डाॅक्टर उसकी जान तो बचा लेते हैं मगर उसकी स्थिति और बिगड़ने की भी अंदेशा करते हैं। अनंत अपनी टीम के सदस्यों को इस अभियान से मुक्त होने को कहते है क्योंकि जिन लोगों ने इस मिशन पर जाने को कहा वे स्वयं इसे सफल नहीं होने देना चाहते। वे बताते हैं कि वे आखिर तक इसे अंजाम देकर रहेंगे। तब शेखर बीती रात को हुई बदतमीज़ी की माफी मांगता है और वह भी उनके साथ आखिर तक चलने की जिद करता है ताकि एक बार खुद को ईमानदार पुलिस साबित कर सकें। और फिर अन्य सदस्य भी अपनी यही राय देते हैं।
वहीं स्थानीय पुलिस अनंत की टीम को पुलिस थाने ले जाती है जहां उन्हें कहा जाता है कि उनको विश्राम देने और अंसारी की जिम्मेदारी से मुक्त कराए जाने का आदेश प्राप्त है। ऑफिसर को मिले इस जिम्मेवारी पर अनंत अपना रोष जाहिर करता हैं कि किस कदर भ्रष्टाचार में डुबी पुलिसकर्मी देवधर जैसे बेईमान राजनीतिज्ञ लोगों की उन्हीं के विभाग का अफसर नायडू हुक्मउदूली करता है। ऑफिसर उन्हें गौर करते हुए उनकी मदद का आश्वासन देता है और नायडू से मिले काॅल पर गलत लोगों को गिरफ्तार किए जाने की गलतफहमी जताता है।
वहीं आंग्रे और नायडू की नाकामी पर मंत्री देवधर अनंत की टीम के खिलाफ समाचार-समूह की मंत्रणा पर जनता को प्रचारित करता है कि यह टीम बिक चुकी हैं और आईएसआई के संबंध से जुड़ चुकी हैं। दूरदर्शन और अन्य समाचार माध्यमों से गुमराह एक जन-समूह उसी अस्पताल के यहां पहुँच अंसारी को उनके सुपुर्द करने के लिए पथराव करती है। अनंत बिना विरोध किए उनके मध्य जाकर कहता है कि जो लोग सच्चाई से अवगत नहीं होते तो ऐसे ही भ्रष्ट राजनेता उनको भ्रमित कर अपना हित साधते हैं।
यहां अनंत की टीम को मुंबई रवाना होने के लिए एक कार्यवाहक रेल सुविधा मिलती है। लेकिन उनकी सावधानी बरतने से पहले ही उसी ट्रेन पर आंग्रे अपने हथियारबंद आदमियों के साथ स्टेशन पहुँचता है। पर तभी हवलदार कमलेश को स्टेशन बाहर पुलिस वैन भगाते देख आंग्रे व उसके आदमी गोलियाँ बरसाने के झांसे में फंसते हैं और उन्हीं के पीठ पीछे शेखर ट्रेन पर कब्जा जमाते हुए वहीं छिपे अन्य सदस्यों को बचाते हुए अनंत बाकी आतंकियों पर गोलीबारी करता है। कमलेश पटरियों के समीप वैन रोक ट्रेन पकड़ने की कोशिश करता है पर अंततः आंग्रे के चलाई गोली से वह मारा जाता।
मुंबई पहुँचकर जब अंसारी को अस्पताल में इलाज के लिए लाया जाता है डाॅक्टर उसके गंभीर स्थिति को देखते हुए मृत घोषित करते हैं। वहीं अंसारी की मां को लगता हैं कि अनंत ने जानबूझकर उनकी प्रार्थना की उपेक्षा की हैं और उसकी जवाबदेही से पहले ही गुस्से में पत्रकारों के बीच उन्हें तमाचा मारती हैं। बावजूद अगली सुबह अनंत अपनी टीम के साथ अंसारी का सम्मान सहित अंतिम संस्कार कराती है, और मिडिया के समक्ष इस केस की दुबारा कार्यवाई का ऐलान करती हैं।
मिडिया में अनंत के दिए बयान से बौखलाया देवर उसे अपनी सीमा में रहने की धमकी देता हैं लेकिन अनंत उसके बहकावे में नहीं आते। यहां अनंत अपनी टीम को पत्रकार भास्कर के बेटे के जरिए उस के ठिकाने को किसी प्रकार ढुंढ़ निकालती हैं। शेखर और महालक्षमी उस फाईल को तलाशने ग्रेंड पोस्ट-ऑफिस पहुँचते हैं जहां पहले ही घात लगाए आंग्रे से उनका सामना होता है। स्थिति बिगड़ने से पहले शेखर वह फाईल महालक्षमी को देकर अनंत को सौंपने का जिम्मा देता है और शेखर तब आंग्रे के आदमियों से भिड़ जाता है।
किसी तरह शेखर को नजदीकी स्टेडियम तक पहुँचाने बाद वह समझ जाता हैं कि महालक्षमी आंग्रे की ही गर्लफ्रैंड है जो उनकी ही सूचना पर इस फाईल को कब्जा चुकी है। शेखर मरने से पहले ही अनंत को काॅल करता है जिससे मालूम हो जाता है कि महालक्षमी आंग्रे की जासूस है और फिर शेखर आंग्रे के हत्यारों के चलाई गोलीबारी में शहीद होता है।
अगले दिन अनंत और अश्विन महालक्षमी का पीछा करते हुए आंग्रे को ढुंढ़ निकालते हैं। लेकिन गोलीबारी की मुठभेड़ में आंग्रे महालक्षमी को अपनी आड़ में लेकर उसे भी मार देता हैं।
अनंत तब आंग्रे का पीछा करते हूए अन्य पुलिसकर्मियों के सहारे उसे घेर लेता है और गिरफ्तारी से पहले अनंत आवेग में आंद्रे की खूब पिटाई कर उसे बेदम कर पुलिस के हवाले करता है।
बरामद फाइल की पुख्ता सबूतों के मद्देनजर न्यायालय आंग्रे, देवधर और नायडू पर विभिन्न संगीन अपराधों में संलिप्त होने का दण्ड करार देती हैं। कारावास को ले जाने दौरान आंग्रे को जिस वैन से ले जाया गया उसकी हथकड़ी फंसाने वाली फ्रेम को वह ढीला पाता है। खुद को फौरन छुड़ाते हुए, आंग्रे हवलदार पर हमला कर, रायफल छीनते हुए वैन को रोकता है। तब तक अश्विन के वैन से बाहर आते ही आंग्रे उसपर रायफल तानता हैं। आंग्रे ट्रिगर खींचता है, लेकिन गोली न होने पर चला नहीं पाता। बंदूक रखकर जैसे ही आंग्रे समर्पण कर उसकी बेवकूफी समझ हंसता अश्विन दो गोलियाँ आंग्रे पर दाग देता हैं और उन्हीं बोल्ट्स को दिखाते हुए पहले से ही जानबूझकर खोले जाने का उजागर करता है। अश्विन तब हवलदार को पूरे घटनाक्रम के जरूरी निर्देश देता हैं और अपने वरिष्ठ अफसर को फोन पर आंग्रे के हिरासत से भागने और आत्मरक्षा में गोली चलाने की दुर्घटना में बुरी तरह घायल होने की सूचना देता है।
चंद्रवर्धन मौर्य
शाक्य गणराज्य से विस्थापित पिप्पलिवन के मोरिय महाराज चंद्रवर्धन मौर्य एक महत्वपूर्ण इतिहासिक व्यक्ति थे। उन्हें भारतीय इतिहास में मौर्य वंश के प्रमुख प्रथम नेताओं में से गिना जाता हैं। चंद्रवर्धन मौर्य की जीवनी और कार्यकाल बहुत संवेदनशील और प्रभावशाली रहे हैं। चंद्रवर्धन मौर्य का जन्म लगभग 365 ईसापूर्व में पिप्पलिवन नामक स्थान पर हुआ था। उनके पिता शाक्य गणराज्य के राजकीय परिवार से संबंधित थे।
मोरिय राज्य कोलियों के पश्चिम तथा पूर्व और उत्तर-पूर्व में मलल राज्य तक फैला हुआ था। यह स्थल पीपल के पेड़ों से आच्छादित था। यह क्षेत्र चार मील लम्बे एवं दो मील चौड़े क्षेत्र में फैला हुआ था । मौर्य राजाओं का मोरिय गण के साथ सम्बन्ध था, जिसकी राजधानी मयूरनगर थी।
.
गणराज्य
ईसापूर्व की छठी में भारत में १९ महाजनपद थे। इनमें से कुछ महान में जनपदों भी गणतंत्रीय शासन व्यवस्था थी। परन्तु उनके अलावा भी अनेक छोटे जनपद ऐसे थे, जिनमें गणतंत्र शासन प्रणाली विद्यमान थी। बाद में मगध के शक्तिशाली सम्राटों ने इन जनपदों को अपने राज्य में मिला लिया था। बौद्ध ग्रन्थों में जिन दस गणराज्यों का उल्लेख हुआ है, वे निम्नलिखित हैं   :
वंशज
पिप्पलिवन भारतीय इतिहास में 500 ई० पू० में बुद्ध के समकालीन मोरिय वंशीय क्षत्रियों की राजधानी थी। चंद्रगुप्त पिप्पलिवन के मोरिय गण का कुमार था।  नन्‍द के साथ उसका कोई संबंध नहीं था। मोरिय गण वज्जि-महाजनपद के पड़ौस में स्थित था। उत्तरी बिहार के सभी गणराज्य कोशल और मगध के साम्राज्यवाद के शिकार हो गए थे, और मोरिय गण भी मगध की अधीनता में आ गए थे। इस गण की एक राजमहिषी पाटलिपुत्र में छिपकर अपना जीवन व्यतीत कर रही थी। वहीं उसने चंद्रगुप्त को जन्म दिया। चंद्रगुप्त के कहीं मगध के राजकर्मचारियों के हाथ में न पड़ जाने की चिंता से, उसने शिशु को एक ग्वाले के पास छोड़ दिया। बुद्ध की मृत्यु के बाद पिप्पलिवन के मौर्यों ने उनकी अश्थियों का कुछ हिस्सा मांगा था। यह घटना पूर्व भारतीय इतिहास में महत्वपूर्ण घटना मानी जाती है।
दून विद्यालय
दून विद्यालय भारत के जाने-माने निजी/स्वतंत्र विद्यालयों मे से एक है, जो देहरादून, उत्तराखंड में है। यह विद्यालय कुल ७० एकड़ (२,८०,००० वर्ग मीटर) में फैला है। सन् १९३५, मे इस विद्यालय की स्थापना सतीश संजन दास द्वारा हई थी। वे भारत के एक स्वतंत्रता सेनानी चितरंजन दास और भारत के एक मुख्य न्यायाधीश सुधि संजन दास के बंधु थे। इस विद्यालय के सर्वप्रथम प्रधानाध्यापक के आर्थर ई फूट, जो पहले एटन महाविद्यालय में विज्ञानाध्यापक थे। इस विद्यालय में यह पद स्वीकार करने से पहले फूट कभी भी भारत नहीं आए थे और उन्होनें सबसे पहले हैरो से जे ए के मार्टिन को अपना उप प्रधानाध्यापक नियुक्त किया।
रविन्द्रनाथ टैगोर द्वारा रचित जन गण मन को १९३५ में विद्यालय गान चुना गया, जिसे बाद में सन् १९४७ में भारत का राष्ट्र गान चुना गया। इस विद्यालय का उद्देश्य युवा भारतीयों को एक उदारवादी शिक्षा प्रदान करना है, जिससे उनमें धर्मनिरपेक्षता, अनुशासन और समानता के सिद्धांतों के प्रति आदर भाव जगे।
२००८ में, एज्युकेशन व्लर्ड द्वारा कराए गए एक सर्वेक्षण में इस विद्यालय को भारत के "सबसे सम्मानित आवासीय विद्यालय" का दर्जा दिया गया।
राष्ट्रीय राजमार्ग १८ (भारत, पुराना संख्यांक)
३६९ किलोमीटर लंबा यह राजमार्ग आन्ध्र प्रदेश में कुर्नूल को चित्तूर से जोड़ता है।
बिशनाह
बिशनाह (Bishnah) भारत के जम्मू और कश्मीर राज्य के जम्मू ज़िले में स्थित एक नगर है। यह ज़िले में तहसील का दर्जा रखता है। यह 292 मीटर की ऊँचाई पर बसा हुआ है।
घराना-संगीत
घराना, भारतीय शास्त्रीय संगीत और नृत्य की वह परंपरा है जो एक ही श्रेणी की कला को कुछ विशेषताओं के कारण दो या अनेक उप श्रेणियों में बाँटती है।
घराना (परिवार,कुटुंब), हिंदुस्तानी शास्त्रीय संगीत की विशिष्ट शैली है, क्योंकि हिंदुस्तानी संगीत बहुत विशाल भौगोलिक क्षेत्र में विस्तृत है, कालांतर में इसमें अनेक भाषाई तथा शैलीगत बदलाव आए हैं।
इसके अलावा शास्त्रीय संगीत की गुरु-शिष्य परंपरा में प्रत्येक गुरु वा उस्ताद अपने हाव-भाव अपने शिष्यों की जमात को देता जाता है। घराना किसी क्षेत्र विशेष का प्रतीक होने के अलावा, व्यक्तिगत आदतों की पहचान बन गया है, यह परंपरा ज़्यादातर संगीत शिक्षा के पारंपरिक तरीके तथा संचार सुविधाओं के अभाव के कारण फली-फूली, क्योंकि इन परिस्थितियों में शिष्यों की पहुँच संगीत की अन्य शैलियों तक बन नहीं पाती थी।
अलीपुर गाँव, कोइल (अलीगढ़)
अलीपुर कोइल, अलीगढ़, उत्तर प्रदेश स्थित एक गाँव है।
खमाज ठाट
खमाज ठाट भारतीय संगीत पद्धति के दस ठाटों में से एक हैं। यह एक राग है। यह संपूर्ण षाडव है। इसका वादी स्वर गांधार और संवादी निषाद है। आरोह में ऋषभ वर्जित है। निषाद शुद्ध, अवरोह कोमल और अन्य सभी स्वर शुद्ध लगते हैं। यह राग शृंगारप्रधान है। इसके गाने का समय रात्रि का द्वितीय पहर बताया गया है।
नीरा, महाराष्ट्र
नीरा (Nira) या नीरा शिवताकर (Nira Shivatkar) भारत के महाराष्ट्र राज्य के पुणे ज़िले में स्थित एक नगर है। यह नीरा नदी के किनारे बसा हुआ है और इसका नाम उसी नदी पर पड़ा है।
ओयो राज्य
ओयो (Oyo) पश्चिमी अफ़्रीका में स्थित नाइजीरिया देश का एक राज्य है। यह देश के दक्षिणपश्चिम भाग में स्थित है और पश्चिम में इसकी पड़ोस के बेनिन देश के साथ एक लघु सीमा है।
ईरान में धर्म की स्वतंत्रता
ईरान में धर्म की स्वतंत्रता ईरानी संस्कृति, प्रमुख धर्म और राजनीति द्वारा चिह्नित है। ईरान आधिकारिक रूप से और एक इस्लामी गणतंत्र है- ईरान के इस्लामिक गणराज्य के संविधान में कहा गया है कि ईरान का आधिकारिक धर्म शिया इस्लाम और ट्वेल्वर जाफरी स्कूल है, और यह भी कहता है कि अन्य इस्लामी स्कूलों को पूर्ण सम्मान दिया जाना है। और उनके अनुयायी अपने धार्मिक संस्कार करने में अपने स्वयं के न्यायशास्त्र के अनुसार कार्य करने के लिए स्वतंत्र हैं। ईरान अन्य लोगों के बीच जोरास्ट्रियन, यहूदी और ईसाई धार्मिक अल्पसंख्यकों को मान्यता देता है। देश के पूर्व-इस्लामी, गैर-मुस्लिम समुदायों, जैसे कि ज़ोरोस्ट्रियन, यहूदियों और ईसाइयों की निरंतर उपस्थिति ने जनसंख्या को समाज में गैर-मुस्लिमों की भागीदारी का आदी बना दिया था। हालांकि, ईरान की सरकार द्वारा ऐसे अल्पसंख्यकों की आधिकारिक मान्यता के बावजूद, सरकार की कार्रवाइयां "कुछ धार्मिक अल्पसंख्यकों के लिए धमकी भरा माहौल" पैदा करती हैं। = धार्मिक जनसांख्यिकी = बहाई, ईसाई, पारसी, मांडियन और यहूदी संयुक्त रूप से लगभग दो प्रतिशत आबादी का गठन करते हैं। सबसे बड़ा गैर-मुस्लिम अल्पसंख्यक है, बहाई समुदाय, जिसका पूरे देश में अनुमानित 300,000 से 350,000 अनुयायी हैं। यहूदी समुदाय के आकार पर अनुमान 20,000 से 30,000 तक भिन्न है। ये आंकड़े 1979 की ईरानी क्रांति से पहले देश में निवास करने वाले अनुमानित 75,000 से 80,000 यहूदियों की पर्याप्त कमी का प्रतिनिधित्व करते हैं। संयुक्त राष्ट्र के आंकड़ों के अनुसार, लगभग 300,000 ईसाई थे, जिनमें से अधिकांश जातीय अर्मेनियाई हैं। अनौपचारिक अनुमानों ने लगभग 10,000 की असीरियन ईसाई आबादी का संकेत दिया। इंजील चर्च सहित प्रोटेस्टेंट संप्रदाय भी थे। मांडियन सबाइन्स, एक समुदाय जिसका धर्म ईसाई-पूर्व ज्ञानवादी मान्यताओं पर आधारित है, लगभग 5,000 से 10,000 लोगों की संख्या रखता है, जिसमें सदस्य मुख्य रूप से दक्षिण पश्चिम में खुज़ेस्तान में रहते हैं। 2006 तक, ऐसे संकेत थे कि सभी धार्मिक अल्पसंख्यकों के सदस्य पहले की तुलना में अधिक दर पर प्रवास कर रहे हैं।
= धार्मिक स्वतंत्रता की स्थिति = हालांकि संविधान कहता है कि "व्यक्तियों के विश्वासों की जांच निषिद्ध है" और कहा कि "किसी को एक निश्चित विश्वास रखने के लिए केवल छेड़छाड़ या काम करने के लिए नहीं लिया जा सकता है," धर्मों के अनुयायियों को विशेष रूप से संविधान के तहत संरक्षित नहीं किया गया है। गतिविधि की स्वतंत्रता का आनंद लें। यह स्थिति सबसे अधिक सीधे बहाई आस्था के अनुयायियों को प्रभावित करती है। सरकार उस बहु समुदाय को मानती है, जिसका विश्वास मूल रूप से इस्लाम के भीतर एक आंदोलन से उत्पन्न हुआ था, एक पथभ्रष्ट या रास्ता "संप्रदाय" के रूप में।
= सन्दर्भ =
राष्ट्रीय राजमार्ग २१ (भारत, पुराना संख्यांक)
३२३ किलोमीटर लंबा यह राजमार्ग चंडीगढ़ से मनाली तक जाता है। इसका रूट चंडीगढ़ - रोपड़ - बिलासपुर - सुंदरनगर - मंडी - कुल्लू - मनाली है।
ग्रेनेडा के गवर्नर-जनरल
ग्रेनेडा के गवर्नर-जनरल यानि महाराज्यपाल, ग्रेनेडा की रानी के निवासिय स्थानीय राजप्रतिनिधि का पद है। गवर्नर-जनरल,  ग्रेनेडा की रानी, जोकी  ग्रेनेडा  और यूनाइटेड किंगडम समेत कुल १६ प्रजाभूमियों की शासी नरेश एवं राष्ट्रप्रमुख हैं, के अनुपस्थिति में उनके संवैधानिक कार्यों का निर्वाह करते हैं।
नियुक्ति
ग्रेनेडा समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है।  ग्रेनेडा  में गवर्नर-जनरल को शासक द्वारा, प्रधानमंत्री की सलाह पर नियुक्त किया जाता है।
कार्य व कर्तव्य
ग्रेनेडा सैद्धांतिक रूप से एक राजतंत्र है, और और  ग्रेनेडा  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में,  ग्रेनेडा  के गवर्नर-जनरल करते हैं।  ग्रेनेडा  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।
सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में ग्रेनेडा की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
पिरंगुट
पिरंगुट (Pirangut) भारत के महाराष्ट्र राज्य के पुणे ज़िले में स्थित एक नगर है।
लंदन अंडरग्राउंड
लंदन अंडरग्राउंड लंदन में ट्रांसपोर्ट फ़ॉर लंदन (सार्वजनिक परिवहन) का इलेक्ट्रॉनिक रेलवे व्यवस्था है।
अमौसी अंतर्राष्ट्रीय विमानक्षेत्र
लखनऊ विमानक्षेत्र  या चौधरी चरण सिंह अमौसी हवाईअड्डा लखनऊ में स्थित है। यह एक नागरिक हवाई अड्डा है। यहाँ कस्टम्स विभाग उपस्थित है। इसकी हवाई पट्टी एस्फाल्ट से निर्मित है। इसकी प्रणाली यांत्रिक है। इसकी उड़ान पट्टी की लम्बाई 7200 फी. है।
२०१२ (फ़िल्म)
२०१२ में एक २००९ की अमेरिकन एपिक साइंस फिक्शन आपदा फिल्म है जो रोलांड एमेरिच द्वारा निर्देशित और जॉन कुसैक, चिवेटेल इजीओफोर, अमाण्डा पीट, ओलिवर प्लैट, थांडी न्यूटन, डैनी ग्लोवर और वुडी हैरेलसन द्वारा अभिनीत है। फिल्म सेंट्रोपोलिस एंटरटेनमेंट द्वारा निर्मित और कोलंबिया पिक्चर्स द्वारा वितरित की गई थी।
मूल रूप से लॉस एंजिल्स के लिए नियोजित फिल्मांकन, अगस्त २००८ में वैंकूवर में शुरू हुआ। कथानक उपन्यासकार जैक्सन कर्टिस का अनुसरण करता है क्योंकि वह अपने परिवार को सुरक्षा के लिए लाने का प्रयास करता है क्योंकि दुनिया को चरम प्राकृतिक आपदाओं की एक श्रृंखला द्वारा नष्ट कर दिया जाता है। फिल्म में मायावाद और २०१२ की घटना के संदर्भ में प्रलयकारी घटनाओं का चित्रण है।
एक लंबे विज्ञापन अभियान के बाद, जिसमें मुख्य चरित्र के दृष्टिकोण से एक वेबसाइट का निर्माण शामिल था और एक वायरल मार्केटिंग वेबसाइट, जिस पर फिल्म निर्माता उन्हें आने वाली आपदा से बचाने के लिए लॉटरी नंबर के लिए पंजीकरण कर सकते थे, २०१२ को जारी किया गया था १३ नवंबर २००९ को अंतरराष्ट्रीय स्तर पर। यह एक व्यावसायिक सफलता थी और २००९ की सबसे अधिक कमाई वाली फिल्मों में से एक थी।
कहानी
२००९ में, अमेरिकी भूविज्ञानी एड्रियन हेल्मस्ले ने भारत में एक तांबे की खदान में खगोल भौतिकीविद् सतनाम त्सुरुतानी से मुलाकात की और उन्हें पता चला कि एक विशाल सौर चमक से न्यूट्रिनो पृथ्वी के मूल को गर्म कर रहे हैं। वॉशिंगटन, डी॰ सी॰, हेल्मस्ले ने व्हाइट हाउस के चीफ ऑफ स्टाफ कार्ल एनाउसर को अपनी जानकारी प्रस्तुत की, जो उन्हें अमेरिकी राष्ट्रपति थॉमस विल्सन से मिलने के लिए लाता है।
२०१० में, विल्सन और अन्य विश्व नेताओं ने मानवता के अस्तित्व को सुनिश्चित करने के लिए एक गुप्त परियोजना शुरू की। चीन और जी८ राष्ट्र नौ धनुषों का निर्माण शुरू करते हैं, जिनमें से प्रत्येक को १००,००० लोग ले जाने में सक्षम हैं, चो मिंग, तिब्बत के पास हिमालय में। नीमा, एक बौद्ध भिक्षु है, और उसका भाई तेनज़िन सन्दूक की परियोजना में शामिल हो गया। प्रति व्यक्ति €१ बिलियन में टिकट बेचकर धन जुटाया जाता है। २०११ तक, कला विशेषज्ञ और फर्स्ट डॉटर लॉरा विल्सन की मदद से वैल्यू के लेखों को आर्क तक ले जाया जाता है।
२०१२ में, लॉस एंजिल्स के विज्ञान-कथा लेखक जैक्सन कर्टिस रूसी अरबपति यूरी कारपोव के लिए एक चर्चा है। जैक्सन की पूर्व पत्नी केट और उनके बच्चे नोआ और लिली केट के प्रेमी, प्लास्टिक सर्जन और पायलट गॉर्डन सिलबरमैन के साथ रहते हैं। जैक्सन नूह और लिली को येलोस्टोन नेशनल पार्क में डेरा डाले हुए है। जब वे सेना द्वारा बंद किए गए क्षेत्र में जाते हैं, तो उन्हें पकड़ा जाता है और एड्रियन के पास लाया जाता है, जिन्होंने जैक्सन की किताबें पढ़ी हैं। रिहा होने के बाद वे षड्यंत्र के सिद्धांतवादी चार्ली फ्रॉस्ट से मिलते हैं, जो पार्क से एक रेडियो शो की मेजबानी करता है।
उस रात, जब सेना येलोस्टोन को खाली कर देती है, तो जैक्सन चार्ली के चार्ल्स हापगुड के सिद्धांत का वीडियो देखता है जो ध्रुवीय बदलाव और मेसोअमेरिकन लॉन्ग काउंट कैलेंडर २०१२ की घटना और दुनिया के अंत की भविष्यवाणी करता है जैसा कि हम जानते हैं। चार्ली ने खुलासा किया कि जो कोई भी जनता को मारने की सूचना देने का प्रयास करता था। जैक्सन और उसके बच्चों के घर लौटने के तुरंत बाद, कैलिफोर्निया में भूकंप शुरू होते हैं; चार्ली की चेतावनी को सुनकर, जैक्सन एक निजी विमान किराए पर लेता है। वह अपने परिवार को पृथ्वी-पपड़ी विस्थापन शुरू होने से बचाता है, जिससे १०.९ तीव्रता का भूकंप आता है, और जैक्सन और उनका परिवार लॉस एंजिल्स से हवाई मार्ग से भाग जाता है क्योंकि शहर प्रशांत महासागर में गिर जाता है, जिससे लाखों लोग मारे जाते हैं।
वे अर्ल लोकेशन के साथ चार्ली से एक नक्शा प्राप्त करने के लिए येलोस्टोन के लिए उड़ान भरते हैं। जैसा कि वे छोड़ देते हैं, येलोस्टोन काल्डेरा का क्षरण होता है; विस्फोट को कवर करते हुए चार्ली मारा जाता है। लास वेगास में समूह एक बड़े विमान को खोजने और यूरी, उनके जुड़वां बेटों एलेक और ओलेग, उनकी प्रेमिका तमारा और उनके पायलट दशा से मिलने के लिए उतरता है। हवाई में ज्वालामुखी विस्फोट के प्रवाह से भस्म हुए द्वीपों को देखने के बाद हवाई में एक बंद ईंधन भरने का प्रयास छोड़ दिया गया है।
एड्रियन, कार्ल और लॉरा एयर फोर्स वन पर धनुष के लिए उड़ान भरते हैं। यह जानकर कि उनकी बेटी बच जाएगी, विल्सन आखिरी बार राष्ट्र को संबोधित करने के लिए वॉशिंगटन, डी॰ सी॰ में रहेगा, जबकि दुनिया भर में भूकंप और मेगासटामिस में लाखों लोग मारे जाते हैं। उत्तराधिकार की राष्ट्रपति रेखा के साथ, कार्ल ने अभिनय कमांडर-इन-चीफ के पद को स्वीकार कर लिया।
वैकल्पिक समाप्ति
फिल्म के डीवीडी संस्करण में एक वैकल्पिक अंत दिखाई देता है। कैप्टन माइकल्स के बाद (आर्क ४ कप्तान) ने घोषणा की कि वे केप ऑफ गुड होप के लिए जा रहे हैं, एड्रियन फोन से सीखते हैं कि उनके पिता, हैरी और हैरी के दोस्त टोनी (जिनकी एक गोफन में है) मेगासून से बच गए थे, जो उनके क्रूज पर आ गया था जहाज, उत्पत्ति, और कप्तान माइकल्स का कहना है कि उन्हें जल्द ही जहाज को देखना चाहिए। लिट की देखभाल के लिए केट थैंक्स लॉरा, और लॉरा जैक्सन से कहती है कि उसे अपनी किताब में मजा आया। जैक्सन ने नूह के सेल फोन को लौटाया, जिसे उसने आर्क ४ बाढ़ के दौरान बरामद किया। लिली कहती है कि वह एक द्वीप देखती है, और सन्दूक एक समुद्र तट पर जहाज पर सवार उत्पत्ति और उसके बचे लोगों को पाता है।
कलाकार
• जॉन कुसैक एक संघर्षरत लेखक जैक्सन कर्टिस के रूप में
• चिवेटेल इजीओफोर भूवैज्ञानिक एड्रियन हेल्मस्ले के रूप में, अमेरिकी राष्ट्रपति के मुख्य विज्ञान सलाहकार
• अमाण्डा पीट केट कर्टिस, एक मेडिकल छात्र और जैक्सन की पूर्व पत्नी के रूप में
• थांडी न्यूटन कला विशेषज्ञ और राष्ट्रपति विल्सन की बेटी लौरा विल्सन के रूप में
• लियाम जेम्स नूह कर्टिस, जैक्सन और केट के बेटे के रूप में
• मॉर्गन लिली लिली कर्टिस, जैक्सन और केट की बेटी के रूप में
• थॉमस मैकार्थी एक प्लास्टिक सर्जरी और केट के प्रेमी गॉर्डन सिलबरमैन के रूप में
• डैनी ग्लोवर थॉमस विल्सन, संयुक्त राज्य अमेरिका के राष्ट्रपति के रूप में
रणबीर सिंह पुरा
रणबीर सिंह पुरा (Ranbir Singh Pora), जिसे संक्षिप्त में आरएस पुरा (RS Pora) भी कहते हैं, भारत के जम्मू और कश्मीर राज्य के जम्मू ज़िले में स्थित एक नगर है। यह ज़िले में तहसील का दर्जा रखता है। यह 292 मीटर की ऊँचाई पर बसा हुआ है। आरएस पुरा राज्य का पहली नियोजित शहर था और इसलिए इसे कभी-कभी नवाँशहर (Nawashehr) भी कहते हैं।
अशरफपुर जलाल गाँव, कोइल (अलीगढ़)
}
अशरफपुर जलाल कोइल, अलीगढ़, उत्तर प्रदेश स्थित एक गाँव है।
जलमण्डल
जलमण्डल से अर्थ जल की उस परत से है जो पृथ्वी की सतह पर महासागरों, झीलों, नदियों, तथा अन्य जलाशयों के रूप में फैली है। पृथ्वी की सतह के कुल क्षेत्रफल के लगभग ७१% भाग पर जल का विस्तार हैं, इसलिए पृथ्वी को जलीय ग्रह भी कहते हैं।
समुद्री पारिस्थितिकी तंत्र पृथ्वी पर सबसे बड़ा पारितंत्र भी है।
सन्दर्भ
प्रथ्वी का भाग जल
प्लैटो राज्य
प्लैटो (Plateau) पश्चिमी अफ़्रीका में स्थित नाइजीरिया देश का एक राज्य है। यह देश के मध्यपूर्व भाग में स्थित है। "प्लैटो" शब्द का अर्थ पठार होता है और इस राज्य का नाम स्थानीय जोस पठार पर पड़ा है जिसपर राज्य स्थित है।
दामिनी
दामिनी राजकुमार सन्तोषी द्वारा निर्देशित 1993 में प्रदर्शित हिन्दी भाषा की नाटक फिल्म है। इसमें मुख्य भूमिका में मीनाक्षी शेषाद्रि और साथ में ऋषि कपूर, सनी देओल और अमरीश पुरी हैं। फिल्म की कहानी है कि एक महिला न्याय के लिए समाज के खिलाफ कैसे लड़ती है। आमिर ख़ान की एक गीत में विशेष उपस्थिति है।। यह फिल्म जारी होने पर सफल रही थी और इसे सबसे अच्छी महिला प्रधाम फिल्मों से एक माना जाता है। सनी देओल के अभिनय की अपार प्रशंसा हुई और उनके संवाद यादगार रहे हैं। इस फिल्म के अधिकार अब रेड चिलीज़ एंटरटेनमेंट के स्वामित्व में हैं।
संक्षेप
जब अमीर श्री गुप्ता का पुत्र शेखर (ऋषि कपूर) एक छोटे से पहाड़ी शहर में जाता हैं, तो उसे दामिनी की सुंदरता और नृत्य मोह लेती है। जब वह उससे मिलने जाता है, तो वह फैसला करता है कि वह उससे शादी करने जा रहा है। शेखर अपने पिता को उसके मास्टर पिता चंद्रकांत से मिलने के लिए लाता है। श्री गुप्ता (कुलभूषण खरबंदा) दामिनी की सरलता, सुंदरता और ईमानदारी से प्रभावित हैं और वे शेखर और दामिनी के विवाह को मंजूरी देते हैं। धूमधाम समारोह में दोनों की शादी मनाई जाती है। फिर दामिनी शेखर के हवेली जैसे घर ​​में पहुँचती है, जहां उसे पता चलता है कि शेखर की मां सुमित्रा अपने बेटे की अमीर श्री बजाज की बेटी से शादी कराना चाहती थी। फिर एक दिन दामिनी शेखर के छोटे भाई राकेश को नौकरानी से छेड़छाड़ करते हुए देखती है और इस बारे में शेखर को सूचित करने के लिए जाती है। यौन हमले को रोकने के लिए शेखर दौड़ता है, लेकिन बहुत देर हो चुकी होती है। इस प्रकार राकेश और उसके तीन मित्र नौकरानी के साथ बलात्कार करते हैं जो बेहोश हो जाती है। तब गुप्ता परिवार इस घटना को छुपाने का षड्यंत्र करता है। लेकिन दामिनी इस घटना को अपने दिमाग से बाहर करने में असमर्थ है और आखिर में पुलिस को सूचित करने का फैसला करती है। तुरंत गुप्ता परिवार द्वारा उसे बहिष्कृत किया जाता है और घर छोड़ने के लिए कहा जाता है। पुलिस राकेश और उसके तीन दोस्तों को गिरफ्तार करती है और मामला अदालत में उठाया जाता है। दामिनी को गवाही देने के लिए कहा जाता है। उसको गुप्ता परिवार के वकील इंद्रजीत चड्डा (अमरीश पुरी) द्वारा मानसिक रूप से अस्थिर व्यक्ति के रूप में चित्रित किया जाता है, जिसमें गुप्ता परिवार के लोगों के साथ उसके पिता भी गवाही देते हैं। दामिनी को मानसिक संस्था में न्यायिक आदेश से दो हफ्तों तक रखा जाता है। संस्था में उसे मानसिक यातना दी जाती है और वह वहाँ से भागने में सफल होती है। वह गोविंद (सनी देओल) नाम के शराबी वकील से मिलती है, जिसने बलात्कार का मामला फिर से खुलवाया। तब नौकरानी अस्पताल में मर जाती है और पुलिस आत्महत्या के रूप में उसकी मृत्यु को लिखती है, लेकिन गोविंद अन्यथा साबित करने में सक्षम है। दामिनी के लिये अंतिम परीक्षण के रूप में एकमात्र व्यक्ति जो उसका सही स्थान बहाल कर सकता है वो शेखर है। लेकिन क्या शेखर अपने परिवार के खिलाफ खड़ा हो सकता है और दामिनी के पक्ष में गवाही दे सकता है और अपने छोटे भाई को जेल भेज सकता है?
परिणाम
दामिनी, घायल और घातक के साथ सनी देओल, मीनाक्षी और राजकुमार संतोषी की सफल फिल्मों में गिनी जाती है। इस फिल्म से मीनाक्षी शेषाद्रि को कभी-कभार दामिनी भी कहा जाता है।
जौड़ियाँ
जौड़ियाँ (Jourian) भारत के जम्मू और कश्मीर राज्य के जम्मू ज़िले में स्थित एक नगर है। यह भारत और पाकिस्तान की सीमा के बहुत समीप है।
आकस्मिकवाद
आकस्मिकवाद (accidentalism) दार्शनिक मत ; घटनाओं के अकारण घटित होने का सिद्धांत। यूनान के महान दार्शनिक प्लेटो ने इसका प्रतिपादन किया। सीमाविशेष तक अरस्तू भी इसके समर्थक थे। संसार की गतिविधि के संचालन में अनेक आकस्मिक संयोगों का विशेष महत्त्व है। अत: इत मत को आकस्मिकवाद कहा गया। पाश्चात्य देशों में वैज्ञानिक विवेचन का प्राधान्य होने पर इस विचारधारा की मान्यता नहीं रही। उत्तरकालीन यूनानी दार्शनिकों ने भी "विधि" और "कारण" को प्रधानता देकर आकस्मिकवाद के सिद्धांत को अस्वीकार किया।
बौद्ध धर्म के व्यापक प्रसार के पूर्व भारत में आकस्मिकवाद की दार्शनिक मान्यता "यदृच्छावाद" के रूप में थी। ब्रह्मांड की संरचना और संचालन "आकस्मिकता" तथा "अकारणत्व" को कारण माना गया। सांख्य दर्शन में सूक्ष्म, अज्ञात और आकस्मिक तत्त्व को कार्य का प्रेरक बताया गया। भारतीय दर्शन में "आकस्मिकता" की "स्वेच्छा" तथा "अनवरतता" के रूप में भी मान्यता रही है।
"आकस्मिकवाद" स्पष्टत: मानता है कि सृष्टि की सभी घटनाएँ तथा समस्त कार्य अकारण और संयोगवश संपन्न हो रहे हैं। इस मत के आलोचकों का कथन है कि "कारण" का सूक्ष्म स्वरूप ज्ञात न होने पर उसे भ्रमवश "आकस्मिक" और "संयोगबद्ध" कहना युक्तिसंगत नहीं है। अपने ज्ञान, कल्पना और साधनों के सीमित और असमर्थ होने के कारण ही हमें कार्य, घटना अथवा रचना के "कारण" का बोध नहीं हो पाता और इस स्थिति को "आकस्मिक" कह दिया जाता है। संप्रति "आकस्मिकवाद" वैज्ञानिक चिंतनविधि के कारण मान्य नहीं है।
नीतिशास्त्रीय चिंतन में "आकस्मिकवाद" इस तथ्य का प्रतिपादन करता है कि मानसिक परिवर्तन आकस्मिक और अकारण भी होते हैं, तथा पूर्वनिश्चित कारणों एवं प्रेरक तत्वों के अभाव में भी स्वेच्छया संचालित मानसिक व्यापार स्वत: गतिशील रहते हैं; चित्रकला में "आकस्मिकवाद" प्रकाश के आकस्मिक प्रभावों के विवेचन से संबंधित हैं।
पारम्पारिक यथार्थवाद (अंतर्राष्ट्रीय संबंध)
पारम्पारिक यथार्थवाद अंतरराष्ट्रीय राजनीति वाद में एर विचरधारा है। यथार्थवाद के पूर्वानुमान हैं कि - अंतर्राष्ट्रीय संबंध प्रणाली में मुख्य अभिनेता राज्य होते हैं, कोई उच्चराष्ट्रीय अंतर्राष्ट्रीय प्राधिकारी नहीं है, राज्य सदैव अपने हित में कार्य करते हैं, और राज्य आत्म-संरक्षण के लिए शक्ति चाहते हैं। पारम्पारिक यथार्थवाद को अन्य यथार्थवाद के रूपों से अलग किया जा सकता है क्योंकि यह राज्य के व्यवहार एवं अंतर्राष्ट्रीय संघर्ष को समझने में मानव स्वभाव और गृह-राजनीति को विशेष महत्वपूर्णता देता है। पारम्पारिक यथार्थवादी मानते हैं कि मनुष्य स्वार्थी हैं और भय या आक्रामकता के प्रभाव से कार्य करते हैं। अंतर्राष्ट्रीय अराजकता के कारण यही स्वार्थी प्रकृति अंतर्राष्ट्रीय राजनीति में दिखती है।
अखंडानन्द
अखंडानन्द सरस्वती (1911-1987) एक विद्वान थे। इन्हें इनके शिष्य महाराजश्री के नाम से बुलाते थे। अखंडानन्द जी भागवत पुराण के प्रतिपादक और विविध आध्यात्मिक परंपराओं जिसमें वेदान्त दर्शन भक्ति शास्त्र सम्मिलित है।
प्रारंभिक जीवन
जब अखंडानन्द जी 10 साल के थे तभी उनके दादा ने उन्हें मूल भागवत को संस्कृत में पढ़ना सिखाया था। सन्यास जाने से पहले 1934 से 1942 तक उन्होंने कई किताबें एवं लेख प्रकाशित किए जब वे गीताप्रेस में कल्याण के सम्पादकीय बोर्ड के सदस्य थे।
असगरपुर गाँव, कोइल (अलीगढ़)
}
असगरपुर कोइल, अलीगढ़, उत्तर प्रदेश स्थित एक गाँव है।
रिवर्ज़ राज्य
रिवर्ज़ (Rivers) पश्चिमी अफ़्रीका में स्थित नाइजीरिया देश का एक राज्य है। यह देश के दक्षिणपूर्व भाग में स्थित है और इसका दक्षिणी तट अटलांटिक महासागर से लगा हुआ है।
नगरोटा, जम्मू और कश्मीर
नगरोटा (Nagrota) भारत के जम्मू और कश्मीर राज्य के जम्मू ज़िले में स्थित एक नगर है।
जाचास
जाचास ग्राम सीकर से दक्षिण दिशा में, सीकर से 27 किमी दूरी पर है। यह एक नव गठित पंचायत मुख्यालय है।
जनसंख्या आंकड़े
कुल परिवारों की संख्या 343 है। गाँव में 0-6 आयु वर्ग के बच्चों की आबादी 248 है जो गाँव की कुल जनसंख्या का 12.92 % है। गाँव का औसत लिंग अनुपात 947 है जो राजस्थान राज्य के औसत 928 से अधिक है। जनगणना के अनुसार  जाचास के लिए बाल लिंग अनुपात 851 है, जो राजस्थान के औसत 888 से कम  है।
साक्षरता
जाचास की साक्षरता दर 71.17% है, जो राज्य के औसत 66.11% से अधिक है। पुरूष साक्षरता दर 85.92% व महिला साक्षरता दर 55.85% है।
सोकोटो राज्य
सोकोटो (Sokoto) पश्चिमी अफ़्रीका में स्थित नाइजीरिया देश का एक राज्य है। यह देश के पश्चिमोत्तरी कोने में स्थित है और राज्य की उत्तरी सीमा पड़ोसी देश नाइजर से लगी है।
जाचास
अवस्थिति
सीकर से उत्तर दिशा में 27.441288,75.051727 निर्देशांक पर स्थित है। ग्राम का कुल क्षेत्रफल 769 हेक्टेयर है।
इतिहास
पंचायत में अन्य गांव-भिकणवासी,कंवरपुरा।
प्रमुख स्थान
गाँव में कक्षा 1-8 तक सरकारी स्कूल है।
श्री बंगला का बालाजी
यह एक हनुमान जी का अति प्राचीन मंदिर है, जो रघुनाथपुरा-जाचास मार्ग पर कुचामन कोटपूतली मेगा हाईवे से 1 किमी दूरी पर है।
मंदिर का इतिहास काफी पुराना लगभग 500 साल पहले का है।
चित्र दीर्घा
प्रमुख दर्शनीय स्थलों के छायाचित्र दिये गए हैं।
भारत में बड़े अंतरराष्ट्रीय हवाई अड्डे की सूची
{|class="wikitable sortable" !# !शहर !हवाई अड्डा का नाम !प्रति एकड़ !1 !2 !3 !4 !5 !6 !7 !8 !9 !10 !11 !12 !13 !14
असदपुर कायम गाँव, कोइल (अलीगढ़)
}
असदपुर कायम कोइल, अलीगढ़, उत्तर प्रदेश स्थित एक गाँव है।
टराबा राज्य
टराबा (Taraba) पश्चिमी अफ़्रीका में स्थित नाइजीरिया देश का एक राज्य है। यह देश के मध्यपूर्व भाग में स्थित है। राज्य की पूर्वी और दक्षिणी सीमा कैमरून से लगी हुई है।
मुला-मुठा नदी
मुला-मुठा नदी (Mula-Mutha River) भारत के महाराष्ट्र राज्य के पुणे ज़िले में बहने वाली एक नदी है, जो पुणे नगर में मुठा नदी और मुला नदी के संगम से बनती है। मुला-मुठा भीमा नदी की एक उपनदी है, जो स्वयं कृष्णा नदी की एक उपनदी है।
गुप्तेश्वर महादेव, उदयपुर
गुप्तेश्वर महादेव भारत के राजस्थान राज्य के उदयपुर जिले में स्थित भगवान शिव का एक लोकप्रिय मंदिर है। यह मंदिर मेवाड का अमरनाथ कहलाता है। गीतांजली अस्पताल एकलिंगपुरा से 4km दूर है इस मंदिर मे शिव लिंग गुफा के अन्दर है गिर्वा की पहाडी पर स्थित है पास ही एक मठ है जहा पर गुरू पूर्णिमा को मेला आयोजित होता है। शिव महारात्रि और सावन के प्रत्येक सोमवार को मेला आयोजित होता है। हजारो की संख्या मे श्रदालू पहुंचते है
कैसे पहुँचें
गुप्तेश्वर महादेव मंदिर शहर के एक दूरस्थ पक्ष में स्थित है, जो घनी बस्ती में बसा हुआ है। हालांकि शहर के केंद्र सूरजपोल से केवल किलोमीटर और उदयपुर शहर के रेलवे स्टेशन से ७.५ किलोमीटर दूर है। आगंतुक निजी वाहन, या टैक्सी या ऑटो-रिक्शा द्वारा मंदिर पहुँच सकते हैं। परिसर के भीतर और आसपास पर्याप्त पार्किंग सुविधा है, जो पहाड़ी के नीचे स्थित है। वहाँ से, आगंतुकों को मुख्य मंदिर का दौरा करने के लिए लगभग ८०० मीटर पहाड़ी की पैदल दूरी तय करनी होती है।
आंग्ल-नॉरमन साहित्य
रोमन विजय के बहुत पहले आर्यों के कुछ प्रारंभिक कबीले इंग्लैंड के दक्षिण एवं दक्षिण पश्चिम भागों में बस चुके थे। इन कबीलों में पहले तो गॉल तथा ब्राइटन आए, फिर रोमन आए। तत्पश्चात् सैक्सन और डेन आए और अंत में नॉर्मन आए।
इतिहास से हमें लोगों के स्थानांतरण की कथा मालूम पड़ती है। इन स्थानांतरणों के अनेक कारण हैं, लेकिन फिर भी हम उन्हें ढूंढ़ने का प्रयत्न करते हैं और विश्लेषण के बाद हम ऐसे तथ्य पाते हैं जिनकी व्याख्या नहीं की जा सकती। जो लोग शताब्दियों से एक स्थान पर सुख दु:ख झेलते हुए रहते आए हैं वे अचानक विचित्र आकांक्षाओं से प्रेरित होकर बड़े-बड़े पहाड़ों, तीव्रगामी नदियों और वीरान रेगिस्तानों को पार करने के लिए कटिबद्ध हो जाते हैं। इसके पीछे आर्थिक एवं भौगोलिक (ऋतु संबंधी) कारण हैं, किंतु कुछ और भी बातें हैं जो इनसे भिन्न हैं। चंगेज खां की भांति एक बड़ा नेता उठ खड़ा होता है और लोगों में एक नया जोश का दौर आ जाता है। उनमें अस्थिरता हो जाती है। वे अपने पुराने घरों में बैठै-बैठै कुपित और विचलित हो उठते हैं।
यही बात जर्मनिक कबीले के साथ घटी थी। वे योद्धा थे। वे लंबे तड़गे, चौडी हड्डियों तथा नीली आँखों वाले क्रूर व्यक्ति थे। वे रोमन सैन्यदल के विरुद्ध लोहा लेते रहे तथा शताब्दियों के कठिन संग्राम के बाद, अंत में, रोमन प्रतिरक्षा के कवच को भेदते हुए समस्त पश्चिमी यूरोप में फैल गए।
ये भयंकर विजेता तरंगों की भाँति अपने सुनसान और उजाड़ घरों से बाहर की ओर पश्चिम के हरे भरे संसार में आ निकले। जिन्होंने उनका प्रतिरोध किया वे नष्ट हो गए और जिन्होंने उनके प्रभुत्व को स्वीकार किया वे या तो दास थे या गँवार। इसके तुरंत बाद अपनी लंबी काली नावों पर सवार होकर इंगलिश चैनल नामक क्षुब्ध जलरेखा को उन्होंने पार किया और श्येनाक्ष कप्तानों के नेतृत्व में उत्तरी सागर में भी आगे बढ़े। फिर, विशेष नरसंहार के पश्चात् इंग्लैंड की उस जनता पर अधिकार जमाया जो रोमनों के आने के बाद यत्र-तत्र बड़ी असहाय स्थिति में रह गई थी। वे दक्षिण के समृद्ध भागों में, वहाँ के मूल निवासियों को मार भगाकर, जा बसे।
किंतु प्रथम आँग्ल-सैक्सन लेखक है एस साधु, केडमन। उसकी कविताएँ बाइबिल से अनूदित हैं। लेकिन उसमें पर्याप्त स्वच्छंदता बरती गई है, क्योंकि केडमन स्वयं लातीनी भाषा से अनभिज्ञ था।
आँग्ल-सैक्सन साहित्य कविताओं से समृद्ध था जिनमें से अधिकतर मौखिक होने के कारण नष्ट हो गए और कुछ काल के थपेड़ों में बह गए, किंतु बची खुची कविताएँ अपनी विशेषताओं का परिचय देती हैं। इसमें केवल भव्यता थी, छंद संबंधी उसके प्रयोग बलाघातयुक्त एवं श्लेषात्मक होते थे। इसमें योगिक शब्दों का प्रयोग होता था। किंतु इसमें एक दुर्लभ स्पष्टता एवं सादगी वर्तमान थी, यद्यपि वह गीतिमयता एवं भव्यता से रहित होती थी।
आँग्ल-सैक्सनों का अपना कुछ गद्य साहित्य भी था। यह मुख्यत: तथ्यकथन के रूप में था और राजा अलफ्रेड महान की कृतियाँ भी इसमें सम्मिलित थीं। सन् 1066 में एक घटना घटी जिसने इंग्लैंड के भाग्य को बदल दिया। विजेता विलियम, जो नार्मनों का सरदार तथा मूलत: जर्मनिक कबीले का था, अपने बंधुओं से विलग हो गया, क्योंकि उन्होंने लातीनी संस्कृति अपना ली थी। अत: वह सामने आया और इंग्लैंड की जीत लिया। इनकी भाषा नॉर्मन-फ्रेंच थी और लगभग 14वीं सदी के अंत तक फ्रांसीसी कुलीनों एवं राजदरबारों की भाषा बनी रही। 15वीं सदी बाद तक अधिकतर अंग्रेज, जो संयुक्त रूप से उस समय नॉर्मन और सैक्सन थे, फ्रांसीसी तथा अंग्रेजी दोनों का उपयोग करते थे।
चॉसर-पूर्व-पद्यों की तिथि निश्चित करना कठिन है। उनमें से कुछ तो पांडुलिपियों के रूप में वितरित किए गए थे और कुछ स्मृति एवं मौखिक पाठ के आधार पर चल रहे थे। इससे कोई इतना सोच सकता है कि ये पद्य अधिकतर 13वीं सदी में और मुख्यत: उस सदी के उत्तरार्ध में लिखे गए थे। कभी कभी हम उसके अप्रत्याशित सौंदर्य के एक गीत में आश्चर्यजनक ताजगी का अनुभव करते हैं। जैसे-
Summer is a comen in londe sing cuckoo
(कोयल गाती है कि धरती पर ग्रीष्म आ रहा है)
कुछ तो आँग्ल-सैक्सन कल्पना के निबिड़ अंधकार से बिलकुल ही भिन्न हैं। यही कुछ ऐसी वस्तु है जो नॉर्मनों ने इंग्लैंड को दी-वह था जीवनोल्लास और थी निरीक्षण एवं मूल्याँकन की क्षमता। केल्टिक कल्पना तथा रहस्यवाद से सैक्सन रीतिबद्धता और घनत्व का मेल और फिर नॉर्मनों की जीवन के शिवतत्वों के प्रति प्रेमभावना का अनुलेप-यही कुछ ऐसी चीजें हैं जो इंग्लैंड के साहित्य को इतना महान बना देती हैं। यह सब कुछ बहुत निष्प्राण रूप में आया है, फिर भी इसमें अंग्रेजों के स्वभाव के वे प्रमुख गुण अभिव्यक्त हैं जो उनके साहित्य में प्रतिबिंबित होते हैं।
नॉर्मनों तथा सैक्सनों के पारस्परिक विलयन की प्रारंभिक अवस्था में दोनों के साहित्य कुछ एक दूसरे से पृथक् थे अथवा कहा जा सकता है कि बड़े भद्दे तौर पर मिले थे। किंतु विलियन के पूर्ण होने के तुरंत बाद ही काफी संख्या में लंबी कविताएँ लिखी गई। पुरानी केल्टिक गाथाएँ, जो राजा आर्थर से संबंधित थीं, फ्रांसीसी भाषा में महान आर्थर संबंधी स्वच्छंदतावादी साहित्य बन गई। सर गवायन और "हरित योद्धा" (ग्रीन नाइट) जैसी रोमानी अथवा "मोती" जैसी सुंदर कोमल विषय वस्तुवाली एवं करूणापूर्ण कविताएँ पढ़कर कोई भी यह अनुभव करता है कि इन कविताओं के, विशेषत: आर्थर संबंधी रोमानी कथाओं के माध्यम से एक नए ढंग की राष्ट्रीयता अभिव्यक्त की जा रही है। राजा आर्थर एक राष्ट्रनायक का रूप धारण कर लेता है। केवल राजा आर्थर के धुंधले राष्ट्रनायकत्व में ही हम कोमलता एवं गहराई की भावना से ओतप्रोत नहीं होते बल्कि रिचर्ड रोल के गीतों में भी हम एक नई जिंदादिली ग्रहण कर सकते हैं। रिचर्ड रोल इंग्लैंड के मध्यकालीन रहस्यवादियों में सबसे बड़ा था। वह 1350 में चल बसा।
अधिकांश लेखक उत्तर के अथवा मरसिया के थे। किंतु अब हम लंदन के अभ्युदय का धन्यवाद दिए बिना न रहेंगे। लंदन की भाषा प्रमुख हो चली और यहाँ इन कवियों के नाम उल्लेखनीय समझे जाएँगे: लैग्लैंड, गोवर और चॉसर। ये सभी समसामयिक थे। यद्यपि लैग्लैंड अधिक वयस्क था, तथापि वह गोवर और चॉसर से अधिकतर मिलता रहा होगा, क्योंकि लंदन उस समय अल्प विस्तृत और घनी आबादीवाला प्रदेश था। कवि के रूप में लैग्लैंड ने बहुत कुछ खोया। उसकी मौलिक प्रतिभा एवं महानता लुप्त हो चुकी थी, क्योंकि जान पड़ता है, उसकी पांडुलिपियाँ बहुत हाथों में पड़ी, इससे कविताओं के मौलिक रूप नष्ट हो गए और अब कोई बहुत दक्ष संपादक ही उनको अंतिम शुद्ध रूप देने की आशा कर सकता है, क्योंकि ध्यानपूर्वक पढ़ने पर यह स्पष्ट हो जाता है कि कवि अपनी रचनाओं में सर्वागपूर्ण था और उन पुनरूक्तियों और व्यर्थ की कवित्वहीन पंक्तियों से सर्वथा रहित था जिन्हें बाद को लोगों ने जोड़ दिया था।
दूसरा दोष यह था कि उसने आँग्ल-सैक्सन छंदों को, उसकी श्लेषात्मकता और बलाघात के साथ ग्रहण कर लिया था। उसने ऐसा बहुत कम अनुभव किया कि आँग्ल-सैक्सन भाषा की प्राचीन विशेषताएँ मृतप्राय हो रही थीं इसलिए भाषा की रूपसज्जा में आपातत: परिवर्तन आवश्यक था। और यदि उनका साहित्य आज उतना नहीं पढ़ा जाता जितना पढ़ा जाना चाहिए (क्योंकि रूढ़िवादी आवरण के साथ उसमें तीक्ष्ण व्यंग्य है), तो उसका कारण केवल उनके छंद हैं जो पाठकों को अपनी सामान्य पहुँच के बाहर प्रतीत होते हैं। उनकी श्लेषात्मकता में गति भरने और गौरव लाने की शक्ति नहीं है।
गोवर में हमें ऐसी काव्यात्मकता का दर्शन होता है जो थोड़ी गंभीर है। लातीनी, फ्रांसीसी और अंग्रेजी, तीनों में इसकी अच्छी गति थी। ध्यान देने योग्य मुख्य बात यह है कि वह अपनी ही मातृभाषा अंग्रेजी में, जो कि उस समय इन तीनों में सबसे अशक्त थी, विश्वस्त नहीं प्रतीत होता है। यद्यपि इसकी अंग्रेजी शैली चॉसर की भांति प्रसाद एवं लालित्यपूर्ण नहीं है तो भी सरल है और यदि वह "नैतिक" धारणाओं से थोड़ा बहुत ग्रस्त होता तो वैसी ही अच्छी रचनाएँ दे सकता था।
फिर भी चॉसर का एक अलग ही संसार था। वह शायद लैग्लैंड से बहुत छोटा था, किंतु लगता है कि वह एक अलग ही दुनिया में रहता था। लैग्लैंड एक उत्प्रेरित मध्यकालीन कवि था और चॉसर में आधुनिक साहित्य की पहली वास्तविक आवाज थी। सचमुच यह एक दीर्घ प्रशिक्षणकाल था जिसमें उसने फ्रांसीसी पद्य के परंपरागत स्वच्छंदतावाद का अनुसरण किया। फ्रांसीसी कवियों, यथा ज्याँ द म्युंग, गिलेम द लारिस (Jean de Mung, Gullame de Lorris) को अनूदित किया। बोकाशियो पेत्रार्क और दांते जैसे महान इतालीय साहित्यकों के पथ पर चला। किंतु इन औपचारिक रचनाओं में भी कुछ ऐसी बातें थीं जो कवि की भावी महानता प्रकट करती थीं। केवल इतना ही नहीं था कि वह फ्रांसीसी पद्य के नमूने पर आठ मात्राओंवाले पद्य सरलतापूर्वक गढ़ लेता था बल्कि यत्र तत्र किसी प्रकार का निरीक्षण अथवा बिंब यह भी बताते थे कि आगे कौन सी चीज विकसित होनेवाली है। लेकिन कैंटरबरी टेल्स की भांति मूल्यवान् सामग्री इनमें अप्राप्य थी। यह आधुनिक काल की सर्वप्रथम प्रामाणिक चीज थी। उसका एक अंश ही कवि की प्रतिभा का द्योतक है। कैंटरबरी की तीर्थयात्रा के लिए यात्रियों की एक दल में इकट्ठे होने जैसी एक सामान्य घटना बहुत साधारण सी प्रतीत होती है, जो मध्यकालीन अंग्रेज तीर्थयात्रियों के लिए स्वाभाविक भी थी, किंतु ऐसे विषय का यह एक सुंदर चयन तथा उत्कृष्ट कला का उदाहरण है। केवल एक ही झोंके में चॉसर ने मध्यकालीन इंग्लैंड के जीवन का एक महत्वपूर्ण अंश लेकर और उसमें स्वाभाविकता तथा नाटकीयता का नियोजन करते हुए आधुनिक युगीन ढंग से उसे अपनी निराली शैली में उद्घाटित किया।
इसमें चॉसर ने बड़ा भव्य संसार चित्रित किया है। इन तीर्थयात्रियों में ऐसे स्त्री पुरूष हैं जो अपनी एक सच्ची प्रतिकृति (टाइप) रखते हैं और वे स्वयं अपने आप भी वैसी ही दृढ़ता के साथ सच्चे हैं। यह एक आदर्श मिश्रण है जिसमें सम्मानित योद्धा, सुशीला प्रियोरेस (Prioress), चालाक चिकित्सक बाथ की बहुविवाहिता वाचाल पत्नी, बहस करनेवाला "रसोइया", नीच अफसर (रीव), बादमाश, घृणित "सम्मन तामील करनेवाला", "मस्त फ्रायर" अथवा आक्सेन फोर्ड का क्लार्क, सच्चे विश्वास से दीप्त नि:सृत उद्ववेग, सभी घुले मिले हैं। वैविध्य का कितना सुंदर सामंजस्य है जो समस्त मध्यकालीन इंग्लैंड के समाज को ऐसी स्पष्टता के साथ चित्रित करता है जो सदैव अमर रहेगा।
चॉसर की सफलता के कौन से कारण हैं? उत्तर में कहा जाएगा, उसकी महान प्रतिभा। किंतु महान प्रतिभा एक बड़ा गोलमोल शब्द है। इसमें असंख्य गुणों का समावेश है जो हर नई पीढ़ी के महान प्रतिभा संबंधी गुणों की कल्पना से एकदम उसी रूप में मेल नहीं खाते। महान प्रतिभा अपनी किरणें भविष्य के गर्भ में फेंकती है और उसका संदेश इस भांति संप्रेषित होता है कि लोग उसे पूरे तौर से समझ नहीं पाते। इसलिए चॉसर ने अपने समसामयिकों के विपरीत जनता की भाषा अपनाई, किंतु नए छंद का चुनाव जनरुचि से विपरीत था। उसने सर्वप्रथम फ्रांसीसी कवियों का अनुकरण किया और आठ मात्रावाली द्विपदियों को सरलतापूर्वक लिखा। किंतु उसे मालूम था कि यह अंग्रेजी के अनुकूल नहीं पड़ता, क्योंकि इस प्रकार की लघु माप फ्रांसीसी भाषा की प्रतिभाओं के ही अनुकूल है और क्योंकि उसकी ध्वनि में संबद्धता तथा एक स्वर के लोप का अधिक्य है। किंतु आँग्ल-सैक्सन पृष्ठभूमि के नाते अंग्रेजी में गति लाने के लिए कुछ अधिक स्थान की आवश्यकता रहती है। चॉसर ने पेंटामीटर नामक छंद दिया जो अंग्रेजी पद्य की बड़ी उपलब्धि है।
नॉर्मनों ओर सैक्सनों का पारस्परिक विलयन सर्वप्रथम चॉसर में ही परिलक्षित होता है। वस्तुत: यही अंग्रेजी का आदिकवि हैं जिसने उस काल की नई भाषा अंग्रेजी में अपने गीत गाए।
नरूतो: शिप्पुडन (सीज़न 1)
<templatestyles src="Module:Infobox/styles.css">
नारुतो: शिपूडेन एनीमे सीरीज़ का पहला सीज़न हयातो डेट द्वारा निर्देशित और पिय्रोट और टीवी टोक्यो द्वारा निर्मित है। वे मसाशी किशिमोटो की मंगा श्रृंखला के भाग II पर आधारित हैं। सीज़न ढाई साल बाद सेट किया गया है, जिसमें नारुतो उज़ुमाकी और उनकी टीम गारा को आपराधिक संगठन अकात्सुकी से बचा रही है। पहला सीज़न फरवरी से अक्टूबर 2007 तक टीवी टोक्यो पर प्रसारित हुआ। इसे Kazekage Rescue (風影奪還) नाम से 1 अगस्त 2007 और 5 मार्च 2008 के बीच आठ डिस्क पर जापान में डीवीडी पर भी जारी किया गया था। सातवीं नारुतो: शिपूडेन संकलन डीवीडी में एक विशेष फीचर भी शामिल है जो Hurricane! "Konoha Academy" Chronicles (疾風!"木ノ葉学園"伝) Hurricane! "Konoha Academy" Chronicles (疾風!"木ノ葉学園"伝)  木ノ葉学園"伝 , शिप्पु!   "कोनोहा गाकुएन" डेन ).
पहले सीज़न का प्रीमियर 28 अक्टूबर 2009 से 21 अप्रैल 2010 तक डिज़्नी एक्सडी पर हुआ। यह सीज़न 5 जनवरी से 10 अगस्त 2014 तक एडल्ट स्विम के टूनामी प्रोग्रामिंग ब्लॉक पर चला।
सीज़न की आठ डीवीडी की एक श्रृंखला 29 सितंबर, 2009 और 6 अप्रैल, 2010 के बीच उत्तरी अमेरिका में जारी की गई थी। अंतिम खंड में दूसरे सीज़न के एपिसोड भी शामिल थे। विज़ ने 26 जनवरी और 3 अगस्त 2010 के बीच तीन डीवीडी बॉक्स में सीज़न भी एकत्र किया, दूसरे सीज़न के साथ तीसरा खंड भी साझा किया।  यूनाइटेड किंगडम में, मंगा एंटरटेनमेंट ने इसे 14 जून से 4 अक्टूबर 2010 तक तीन डीवीडी संस्करणों में जारी किया,  जबकि पहले 52 एपिसोड वाला एक डीवीडी बॉक्स 7 मार्च 2011 को जारी किया गया था
श्रृंखला के पहले सीज़न में पाँच संगीत विषयों का उपयोग किया गया: दो आरंभ और तीन अंत। पहली शुरूआती थीम, "हीरोज़ कम बैक!!" नोबडनोज़+ द्वारा, एपिसोड 1 से 30 तक उपयोग किया जाता है, जबकि लॉन्ग शॉट पार्टी द्वारा दूसरा प्रारंभिक विषय "डिस्टेंस", एपिसोड 31 और 32 के लिए उपयोग किया गया था। होम मेड काज़ोकू द्वारा पहली समाप्ति थीम, "Nagareboshi (Shooting Star)" (流れ星 〜Shooting Star〜) उपयोग एपिसोड 1 से 18 तक किया जाता है, दूसरी समाप्ति थीम, "Michi, To You All" (道 〜to you all)  अलुटो द्वारा एपिसोड 19 से 30 तक उपयोग किया जाता है। तीसरी समाप्ति थीम, लिटिल बाय लिटिल द्वारा "Kimi Monogatari" (キミモノガタリ), का उपयोग एपिसोड 31 और 32 के लिए किया जाता है। नारुतो: शिपूडेन श्रृंखला पर आधारित पहली फिल्म, नारुतो शिपूडेन द मूवी, 4 अगस्त 2007 को रिलीज़ हुई थी 24 से 27 एपिसोड के प्रसारण संस्करणों में शुरुआती और अंतिम दोनों विषयों में फिल्म के दृश्य शामिल थे, जबकि इसमें मूल संगीत बरकरार रखा गया था।
ओएनजीसी केंद्रीय विद्यालय, देहरादून
केंद्रीय विद्यालय ओएनजीसी, देहरादून, अगस्त १९८० में अस्तित्व में आया और यह केंद्रीय विद्यालय संगठन का एक प्रतिष्ठित विद्यालय है। यह विद्यालय केवीएस नई दिल्ली, की एक घटक इकाई है और मानव संसाधन विकास मंत्रालय, भारत सरकार के अंतर्गत एक स्वायत्त संस्था है।
विद्यालय के बारे में सामान्य जानकारी इस प्रकार है:-
राग काफ़ी
राग काफ़ी हिंदुस्तानी शास्त्रीय संगीत की एक महत्वपूर्ण राग है। यह काफ़ी थाट की प्रमुख राग है। इस राग का लोक संगीत से घनिष्ठ संबंध है इसलिए अनेक लोकगीत जैसे होली, टप्पा दादरा कीर्तन और भजन इस राग में गाए जाते हैं।
इस राग की जाति संपूर्ण संपूर्ण है तथा गांधार व निषाद कोमल हैं।
पंचम वादी तथा षड़ज संवादी है।
इसका गायन समय रात्रि का दूसरा प्रहर है।
राग का प्रमुख रस शृंगार है।
आरोहः सा, रे, ग॒, म, प, ध, नि॒ सां
अवरोहः सां नि॒ ध प म ग॒ रे सा
पकड़: रे प म प ग॒ रे, म म पऽ
Filmi songs, Sabab; chandan ka palana resham ki dori, Aazaad; Ja ri Jari O kali Badariya,Ahh; Ajare Aba Mera Dil Pukara, Sahajahan(Saigal); Gum Diye Mustakil Kitna Nazuk Hai Dil,